## Pravilnik o zdravstvenom standardu u Republici Hrvatskoj

### NN 3/1992 (22.1.1992.), Pravilnik o zdravstvenom standardu u Republici Hrvatskoj

# MINISTARSTVO ZDRAVSTVA

Na osnovi članka 83. Zakona o zdravstvenoj zaštiti i zdravstvenom osiguranju
("Narodne novine", br. 12/9-1pročišćeni tekst 19/91, 53A/91)
ministar zdravstva donosi

## PRAVILNIK

### o zdravstvenom standardu u Republici Hrvatskoj

Članak 1.

Ovim pravilnikom utvrđuje se opseg, oblik, kvaliteta i način rješavanja
općih potreba u zdravstvenoj zaštiti, koji čine osnovni zdravstveni standard
u Republici Hrvatskoj (u daljnjem tekstu: zdravstveni standard).

Članak 2.

Zdravstveni standard pretpostavlja uobičajeno korištenje zakonom utvrđenih
osnovnih oblika zdravstvene zaštite, određenog opsega i kvalitete, izraženih
u novčanoj vrijednosti po građaninu u Republici Hrvatskoj.

Članak 3.

Svim građanima Republike Hrvatske osigurava se jednaka razina prava
iz zdravstvene zaštite i zdravstvenog osiguranja u istovjetnim uvjetima.

Članak 4.

Zdravstveni standard određen je oblikom, opsegom i kvalitetom određenih
mjera zdravstvene zaštite, te načinom rješavanja općih potreba u zdravstvenoj
zaštiti i zdravstvenom osiguranju.

Članak 5.

Zdravstveni standard ovisi o prioritetima u zdravstvenoj zaštiti, demografiji
stanovništva, vitalnostatističkim podacima, patologiji stanovništva, mogućnostima
društva i potrebama građana.

Članak 6.

Repubtički fond zdravstvenog osiguranja i zdravstva Hrvatske (u daljnjem
tekstu: Republički fond) osigurava potrebna sredstva za ostvarivanje zdravstvenog
standarda pomoću doprinosa za zdravstvenu zaštitu i zdravstveno osiguranje.
Potrebna sredstva za rješavanje uvećanih potreba osiguravaju se iz drugih
izvora (proračun Republike).

Članak 7.

Oblik zdravstvenog standarda sadržan je u Popisu dijagnostičkih i kadrovskih
normativa Republičkog fonda i u Programu mjera zdravstvene zaštite.

Članak 8.

Opseg zdravstvenog standarda određen je brojem mjera zdravstvene zaštite
i drugih prava iz zdravstvenog osiguranja.

Članak 9.

Građanima Republike Hrvatske osiguravaju se pomoću Republičkog fonda
slijedeća prava iz zdravstvene zaštite:

1. Broj pregleda u primarnoj zdravstvenoj zaštiti (od 15. godine nadalje)
do tri (3) pregleda godišnje

2. Broj pregleda u polikliničko-konzilijarnoj zaštiti (članak 36. zakona)
do dva (2) pregleda godišnje

3. Broj pregleda u stomatološkoj zaštiti do dva (2) pregleda godišnje

4. Broj liječenja u bolnici jedanput (I) tijekom osam (8) godina u trajanju
do 10 dana

5. Broj lijekova na liječnički recept do pet (5) recepata godišnje

6. Broj liječenja medicin- jedanput (t) tijekom 30 god- iskom rehabilitacijom
na u trajanju od 21 dan

7. Broj dijagnostičkih pre- gleda (RTG, EKG, UZV i jedanput (t) tijekom
pet (5) sl ) godina - svaka, odnosno uku-pan iznos cijena ovih pretraga,
može se pot- rošiti zajedno po osi-guraniku

8. Broj laboratorijskih pre- jedanput (1) tijekom dvije (2) traga godine
(SE, KKS. AST, ALT, - svaka, odnosno ukugGT, GUK, OGTT, Fe, UIBC, pan iznos
cijena ovih TIBIC, Kreatinin, Urea, Aci pretraga može se pot- dumuricum,
Hematokrit. Li- rošiti zajedno po osi- pidogram, Koagulogram, guraniku
Stolica na benzidin)

9. Broj citoloških pretraga jedanput (1) godišnje PAP-a starijih od
20 godina test

10. Broj kućnih posjeta jedanput (1) tijekom četiri godine

11. Broj kućne medicinske jedanput (1) tijekom osam njege godina u trajanju
od 15 dana

12. Broj liječenja u kući jedanput (1) tijekom četiri godine u trajanju
do 10 dana

13. Broj patronažnih posjeta jedna (1) posjeta u tijeku trudnici trudnoće

Članak 10.

Kvalitetu pruženih mjera zdravstvene zaštite, koja čini zdravstveni
standard, osiguravaju građanima organizacije zdravstva i zdravstveni djelatnici,
koji ispunjavaju predviđene normative i standarde s obzirom na opremu,
kadrove i uvjete rada. Kvaliteta rada osigurava se provjerom stručnosti
rada zdravstvenih djelatnika i organizacija zdravstva. Provjera stručnog
rada i zdravstvenih djelatnika u organizaciji zdravstva, obavlja se nadzorom
stručnjaka Ministarstva zdravstva i Republičkog fonda, na osnovi postojeće
metodologije.

Članak 11.

Način rješavanja općih potreba u zdravstvenoj zaštiti i zdravstvenom
osiguranju definiran je aktima Republičkog fonda (Pravilnik o uvjetima
i načinu ostvarivanja zdravstvene zaštite osiguranika Republičkog fonda
zdravstvenog osiguranja i zdravstva, Pravilnik o pravima, uvjetima i postupku
za ostvarivanje prava iz zdravstvenog osiguranja i dr.).

Članak 12.

Pojedine mjere zdravstvene zaštite i zdravstvenog osiguranja koje se
osiguravaju građanima Republike Hrvatske određuju se u visini iznosa vrijednosti
koje ovise o usvojenim cijenama zdravstvenih usluga utvrđenih Cjenikom
zdravstvenih usluga Republičkog fonda.

Članak 13.

Ukupan iznos obveznih mjera zdravstvene zaštite na osnovi članka 9.
ovog pravilnika čini ukupnu visinu troškova zdravstvenog standarda u Republici
Hrvatskoj, koju određuje Sabor Republike Hrvatske, na prijedlog Vlade Republike
Hrvatske.

Članak 14.

Osiguranicima Republičkog fonda osiguravaju se sredstva za naknadu osobnog
dohotka - plaće za vrijeme privremene spriječenosti za rad od 31. dana
izostanka, na teret Republičkog fonda, a od prvog dana izostanka, na teret
sredstava Republičkog fonda u slučajevima korištenja porodiljskog dopusta,
dodatnog porodiljskog dopusta, usvojiteljskog dopusta, te skraćenog radnog
vremena do jedne, odnosno treće godine života djeteta.

Članak 15.

Prednost u ostvarivanju mjera zdravstvene zaštite, koje čini zdravstveni
standard, osim osoba iz članka 36. Zakona o zdravstvenoj zaštiti i zdravstvenom
osiguranju (u daljnjem tekstu: Zakon), imaju pripadnici oružanih snaga
Republike Hrvatske u ratnim uvjetima, djeca, učenici, mladež, studenti,
žene trudnice, te vrhunski športaši koji se bave športom.

Članak 16.

Ministarstvo zdravstva će u slučaju potrebe tijekom godine, ovisno o
materijalnim mogućnostima društva i prema potrebama građana, promijeniti
opseg, oblik, kvalitetu i način rješavanja zdravstvenog standarda.

Članak 17.

Oblik, opseg, kvalitetu i način rješavanja zdravstvenog standarda utvrdit
će Ministarstvo zdravstva do 30. studenoga tekuće godine za narednu godinu,
na osnovi Financijskog plana Republičkog fonda.

Članak 18.

Na osnovi ovog pravilnika i utvrđenog zdravstvenog standarda, Vlada
Republike Hrvatske predložit će Saboru Republike Hrvatske odluku o visini
novčanog iznosa zdravstvenog standarda za građane Republike Hrvatske.

Članak 19.

Sabor Republike Hrvatske odlučit će o visini iznosa zdravstvenog standarda
do 31. prosinca tekuće godine, za narednu godinu.

Članak 20.

Danom stupanja na snagu ovog pravilnika, prestaju važiti Samoupravni
sporazum o zadovoljavanju potreba u zdravstvenoj zaštiti i o udruživanju
sredstava za te potrebe ("Narodne novine", br. 5/85), Odluka
o metodologiji izrade zdravstvenog standarda ("Narodne novine",
br. 22/85), te Samoupravni sporazum o zdravstvenom standardu u Republici
("Narodne novine". br. 55/85).

Članak 21.

Ovaj pravilnik stupa na snagu osmog dana od dana objave u "Narodnim
novinama", a primjenjuje se od 1. siječnja 1992. godine.

Klasa: 011-04/91-01/51

Broj : 534-02-08-92-2

Zagreb, 15. siječnja 1992.

Ministar zdravstva

**prof. dr. sci. Andrija Hebrang, v. r.**

Pravilnik, NN 3/1992-55